Source: https://www.justice.gov.sk/OSBA1/Stranky/Ochrana-osobnych-udajov.aspx
Timestamp: 2020-08-03 20:05:03+00:00
Document Index: 16122362

Matched Legal Cases: ['súd ', 'súd ', 'súd ', 'súd ', 'súd ', '§ 2', 'súd ', 'súd ', 'Súd ', 'súd ', 'súd ', 'súd ', 'súd ', 'súd ', 'súd ']

OSBA1 - Ochrana osobných údajov - Ministerstvo spravodlivostiSR
OSBA1 - Och... údajov
Informačná povinnosť Okresného súdu Bratislava I
Záhradnícka 10, 812 44, Bratislava, IČO 00039471, ochrana.osobnych.udajov.OSBA1@justice.sk,
tel.: 02/888 11 157
Informačná povinnosť Okresného súdu Bratislava I bude priebežne aktualizovaná. Aktuálnu verziu vždy nájdete na tejto webovej stránke.
Prevádzkovateľom osobných údajov je Okresný súd Bratislava I. Prevádzkovateľom webového sídla je Ministerstvo spravodlivosti Slovenskej republiky.
Okresný súd Bratislava I poveril dňom 25.05.2018 zodpovednú osobu. Kontaktovať ju môžete prostredníctvom : ochrana.osobnych.udajov.OSBA1@justice.sk , alebo tel.: 02/888 11 157.
Povinnosť určiť zodpovednú osobu sa nevzťahuje iba na súdy pri výkone ich súdnej právomoci napr. pokiaľ ide o spracúvanie osobných údajov žalobcu aj žalovaného uvedených v návrhu na začatie konania, spracúvanie osobných údajov o majetkových pomeroch rodičov maloletého dieťaťa, alebo aj spracúvanie osobných údajov maloletého dieťaťa v konaní o určení výšky výživného a pod. Okresný súd Bratislava I však nespracúva osobné údaje iba pri výkone svojej súdnej právomoci napr. v prípade spracúvania osobných údajov zamestnancov súdu na účely výplaty mzdy, v prípade monitorovania kamerovým systémom a pod. Na takéto prípady spracúvania osobných údajov sa vzťahuje povinnosť súdu zodpovednú osobu určiť.
Okresný súd Bratislava I pri výkone svojich súdnych právomocí spracúva osobné údaje výlučne za účelom plnenia si právnych povinností a pri výkone verejnej moci ktorá mu bola zverená.
- Ústava Slovenskej republiky (č. 460/1992 Zb. v znení neskorších predpisov)
- zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov
- zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb.
- Občiansky súdny poriadok v znení neskorších predpisov
- zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov
- zákon č. 385/2000 Z. z. o sudcoch a prísediacich v znení neskorších predpisov
- zákon č. 549/2003 Z. z. o súdnych úradníkoch v znení zákona č. 757/2004 Z. z.
- zákona č. 550/2003 Z. z. o probačných a mediačných úradníkoch a o zmene a doplnení niektorých zákonov
- zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov
- zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky o konaní pred ním a o postavení jeho sudcov v znení neskorších predpisov
- vyhláška Ministerstva spravodlivosti Slovenskej republiky č. 599/2002 Z. z. o náhradách za výkon funkcie prísediaceho
- vyhláška Ministerstva spravodlivosti Slovenskej republiky č. 118/2005 Z. z. o náležitostiach rozvrhu práce
- vyhláška Ministerstva spravodlivosti Slovenskej republiky č. 119/2005 Z. z. o vnútornej revízii súdu
používaní úradného odevu sudcami, prokurátormi a advokátmi v konaní pred súdom
- vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy
Účelom spracúvania osobných údajov je sprístupňovanie informácií fyzickým a právnickým osobám na základe infozákona. Podľa infozákona majú povinnosť sprístupňovať informácie tzv. povinné osoby. V zmysle § 2 ods. 1 tohto zákona je povinnou osobou aj Okresný súd Bratislava I.
Pri plnení týchto úloh Okresný súd Bratislava I za účelom zaistenia riadneho hospodárskeho a finančného chodu spracúva osobné údaje kontaktných osôb dodávateľov, fyzických osôb ako jednu zo zmluvných strán prípadne iných osôb. Súd ďalej spracúva osobné údaje za účelom zabezpečenia plynulého chodu aj po stránke personálnej a organizačnej.
Na základe výkonu súdnych právomocí Okresný súd Bratislava I spracováva evidenciu rozhodnutí o vymáhaní súdnych pohľadávok na základe rozhodnutia vydaného súdom. Agendu správy súdnych pohľadávok podľa zákona č. 65/2001 Z. z. o správe a vymáhaní súdnych pohľadávok a na základe zmluvy s Justičnou pokladnicou, Krajským súdom v Bratislave, o postupovaní súdnych pohľadávok č. 7248/2001 postupuje Okresný súd Bratislava I do Registra splatných súdnych pohľadávok, ktorého správcom je Krajský súd v Bratislave.
Okresný súd Bratislava I ako prevádzkovateľ vedie evidenciu Obchodného registra pre bratislavský kraj pre okresy Bratislava I, II, IIII, IV, V, Malacky, Pezinok a Senec. Údaje v databáze (informačný systém Corwin) o registrovaných subjektoch sa zapisujú v zmysle návrhov podaných na Okresný súd Bratislava I Obchodný register.
Právnym základom monitorovania a spracúvania obrazových záznamov je verejný záujem Prevádzkovateľa zaistiť poriadok a bezpečnosť v budovách súdu podľa zákona č. 4/2001 Z. z. o Zbore väzenskej a justičnej stráže. Obrazový záznam vyhotovený Kamerovým systémom sa uchováva maximálne po dobu 15 dní odo dňa nasledujúceho po dni vyhotovenia záznamu ak nie je využitý na účely trestného konania alebo konania o priestupkoch.
Svoje otázky alebo žiadosti môžete uplatniť prostredníctvom kontaktných údajov. Po posúdení dôvodnosti žiadosti budete do 30 dní odo dňa doručenia žiadosti informovaný o spôsobe vybavenia a prijatých opatrení. Táto lehota sa môže v prípade potreby a vzhľadom na zložitosť a počet žiadostí predĺžiť o ďalšie dva mesiace. O predĺžení lehoty budete vopred informovaný. Ak vzniknú oprávnené pochybnosti o totožnosti dotknutej osoby, ktorá si uplatnila svoje práva Okresný súd Bratislava I je oprávnený vykonať overenie jej totožnosti, napríklad vyžiadaním si dodatočných informácií, jej predvolaním, ak je to účelné a overením dokladu jej totožnosti alebo iným vhodným spôsobom.